Wildspastei | Bontie se Bloggery
April 21, 2016April 27, 2016 ~ Stories Uit My Wereld	Buurman Izak (sy vakansiehuis is hier langs ons) wat “naby” Jacobsdal boer, skrik hom boeglam toe ‘n springbok voor hom uit ‘n bos spring. Van skone skrik trek hy “perongeluk” ‘n skoot af en daar lê die bok. Ons is toevallig die volgende dag in die omgewing en toe gee hy die bok sommer vir ons. Ek dink dit is om sy gewete te sus omdat hy die onskuldige ou bokkie geskiet het. Sien Izak is eintlik ŉ baie diep mens.
Omdat ons, vroutjie-doutjie en ek, vleiswerk-onkapabel is, sny Izak en sy seun Piet sommer vir ons die biltonge en die kookvleis. Die biltong is al droog en halfpad verorber maar die kookvleis groet ons daagliks uit die vrieskas. Ons besluit toe om, onder andere, wildspastei te maak en te vries.
Ons die resepteboekrak kry ons toe ŉ boek van Dine van Zyl – “Boerekos Tradisionele Suid-Afrikaanse Resepte”. Die boek het ŉ wildsvleis resep wat lyk of dit gaan werk.
Nou eers oor die skryfster – Dine van Zyl: Ek dink ons het omtrent al haar boeke. Sy is ons my gunsteling kos skrywer en SY KOOK. As sy dalk nou persongeluk die ou bloggie raaklees wil ek haar vra “Dine, indien jy weet van ŉ beter resep in een van jou ander boeke, laat weet asseblief?”
Meer oor die boek: “Boerekos Tradisionele Suid-Afrikaanse Resepte” is die eerste Dine van Zyl boek in ons versameling. Ek het die boek jare gelede by vriend Michael gekry. Dit was pas nadat Michael getroud is. Mevrou Michael II se eks-man was ŉ jagter (van diere, neem ek aan) en die boek het aan hom behoort. Michael wou, na sy huwelik, niks van jagters in sy huis hê nie en hy gee die boek toe vir my. Nou ja, die een se dood in die ander se brood.
More maak ons die eerste kooksel vir wildpastei. Ons dink om by twee pasteie te begin.
Hier is die eerste kooksel – in ‘n platboom soos Dina aanbeveel:
Die pasteie is gemaak. Die vleis was baie (en daar is nog baie in die vrieskas oor). Ons het toe maat beluit op kleintjies (kolvyntjie grote) en bietjie groteres (genoeg vir twee mense):
< Previous MENSE – Spesiaal vs. GewoonNext > Weskus en Kagga Kamma Dag 1 Moorreesburg	4 thoughts on “Wildspastei”	HesterLeyNel sê:	April 21, 2016 om 2:42 nm	Ek wens ek het ‘n buurman gehad wat per ongeluk biltong in my kas kon laat beland. Ek hou duim vas vir die pasteie.
Antwoord	Hester du Toit sê:	April 22, 2016 om 9:44 vm	Hi Jan,
Onthou jy many moons ago (uit die vorige eeu) het Caltex ‘n kalender gedruk op bruin papier met eg Suid Afrikaanse resepte daarop? Ek maak dit by Die Stoep en kry baie positiewe terugvoer. Hier volg hy:
2.5 kg wildsvleis met bene ) Plaas in kastrol en bedek met water (ek gooi so ‘n knertsie bief
250g varkspek in blokkies gesny) ekstrak in die water)
5 ml koljander ) Bind vas in ‘n kaasdoek lappie en kook saam met vleis en spek
6 heel naeltjies ) vir 2 ure
10 heel peperkorrels ) Ek sit ‘n paar Juniper Berries (Jenewer bessies) ook by
62 ml Asyn )
‘n knypie neutmuskaat ) Voeg by vleis en stowe tot die vleis loskom van die bene
2ml gerasperde suurlemoen skil )
Sout & Peper )
Verwyder bene en kruiesakkie
Voeg 125 ml Wit of Rooiwyn by en kook deur (Orige 625 ml – VAT SO KEEL!)
Voeg 125 ml Suurroom by en verdik met maizena indien nodig
Skep in pastei skottel
KORS (Ek gebruik sommer gekoopte skilferkors deeg)
500ml koekmeel )
500ml gerasperde kaas ) Meng saam
10 ml bakpoeier )
1 groot eier ) Klits saam en sny in meelmengsel
25 ml olie )
Hoenderaftreksel of melk – genoeg om ‘n slap deeg te vorm
Skep met ‘n lepel oor die pastei
Bak by 200 grade C tot goudbruin.
Antwoord	Stories Uit My Wereld sê:	April 26, 2016 om 8:39 vm	Dankie Herster
Antwoord	Rob Alberts sê:	Augustus 28, 2016 om 12:10 nm	Dat boek wil ik wel eens bekijken, proeven ….